Interop Forms Toolkit 2.0 Tutorial - CodeProject 12,820,546 members (28,894 online)
Last Visit: 31-Dec-99 19:00 Last Update: 26-Mar-17 3:01Refresh1234 Next » SANW-ontplooiing 'beste nuus sedert Mandela-vrylating' | Netwerk24
Deur Lynn Williams 15 Julie 2019 18:10
Die ontplooiing van die weermag op die Kaapse Vlakte is die beste nuus sedert oudpres. Nelson Mandela se vrylating.
Dit was Maandag die reaksie van Christian Martin, ’n gemeenskapsaktivis vir die noordelike voorstede van Port Elizabeth.
Christian Martin, ’n kampvegter vir die regte van inwoners in Port Elizabeth se noordelike voorstede. Foto: Argief
Martin is al geruime tyd uitgesproke daaroor dat die weermag in dié stad moet ingryp in die lig van die bendegeweld in Port Elizabeth.
Hy meen die aankondiging van die weermag se ontplooiing in die Wes-Kaap is ’n goeie teken dat Port Elizabeth dalk volgende kan wees.
Volgens hom stem talle mense saam met hom dat die weermag dringend moet ingryp, veral diegene wat in gebiede bly waar bendes oorneem.
“Hoe gouer ons die weermag hier kan kry, hoe beter. ’n Mens hoor daagliks en weekliks van mense wat weens bendegeweld vermoor is. Die situasie is onuithoudbaar.
“Inwoners moet ook onthou hulle het ’n belangrike rol om te speel, en dit is om die polisie te help en nie te verstoot nie.”
Bheki Cele, minister van polisie, het in Desember verlede jaar in Port Elizabeth aangekondig dat ’n nuwe polisiekantoor binne agt maande in die Bethelsdorp-omgewing gebou gaan word.
Martin sê hy verneem ’n tydelike satellietpolisiekantoor word in Booysenpark opgerig, maar wil weet hoe dié satellietkantoor suksesvol kan wees sonder ekstra mannekrag.
Volgens hom gaan polisiebeamptes van die Bethelsdorp-polisiekantoor, wat reeds onder ’n swaar werklading gebuk gaan, na die satellietkantoor ontplooi word.
Meer oor: Christian Martin | Port Elizabeth | Kaapse Vlakte | Weermag | Bendegeweld